 ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት እስክንድር ነጋን ኣንዷለም ኣራጌን ክፍትሑ እዮም 8 ለካቲት 2018 ምንጪ ስእሊ, Facebook መራሒ ተቓዋሚ ፖለቲካዊ ውድብ ሰልፊ ሓድነት ንዲሞክራስን ፍትሕን ምክትል ፕረዚደንት ነበር ኣይተ ኣንዷለም አራጌን ጋዜጠኛን ዓምደኛን እስክንድር ነጋን ብይቕረታ ካብ ሞንጎ ዝፍትሑ እሱራት ፌደራል ከምዝኾኑ ፋና ብሮድካስቲንግ ኮርፖሬት ዓቃቢ ሕጊ እታ ሃገር ብምፅራሕ ሓቢሩ ኣይተ ኣንዷለም አራጌ ፖለቲካዊ ውድብ ሓድነት ንዲሞክራስን ፍትሕን ካብ ሞንጎ ዝመስረቱ እንትኾኑ 3 መስከረም 2004 ዓ.ም ምስተኣሰሩ ምስ ግብረ-ራዕዲ ብዝተተሓሓዘ ብዝተመስረተሎም ክሲ ዕድመ ይፍታሕ ከምዝተበየነሎም ይዝከር እስክንድር ነጋ ድማ ኣብ 2012 ኣቆፃፅራ ኣውሮጳውያን ኣብ ዝተኻየደ ውድድር ፔንባርባራ ጎልድስሚዝ ናይ ፅሑፍ ነፃነት ዝተዓወተ እንትኾን ኣብ 2017 ድማ ካብ ዓለም ለኸ ትካል ፕሬስ ሽልማት ነፃነት ፕረስ ወሲዱ እዩ ክልቲኦም ንዝቐረበሎም ክሲ ዘይኣመኑ እንተኾኑ ዝተፈላለዩ ተሓለቕቲ ሰብኣዊ መሰላት ብምኽንያት ፖለቲካ እዮም ተአሲሮም ብምባል ማእሰርቶም ክኹንኑ ፀኒሖም እዮም ካብ ቤት ማእሰረቲ ፌደራል ብይቕረታ ካብ ዝፍትሑ ተሃነፅቲ ብተወሳኺ ኣብ ክልል ኣምሓራ ቤት-ማአሰርቲ ዝርከቡ 119 ተሃነፅቲ ሕጊ ይቕረታ ተገይሩ እዚ ሓበሬታ እዞም እሱራት ዝፍትሑ ብቦርድ ይቕረታ ናብ ፕረዚደንት እታ ሃገር ምስ ቀረበን ስልጠና ተሃድሶ ምስወሰዱን ምዃኖም ይገልፅ ፍርዲ ጥፍኣተኝነት ካብ ዝተበየነሎምን ዝተፈረደሎም እስራት ይፍፅሙ ካብ ዘለዉን ወፃኢ ክሶም ኣብ ምርኣይ ዝርከብ 329 ተጠርጠርቲ ክሶም ተቛሪፁ ከምዝፍትሑ ተሓቢሩ ተዛማዲ ትሕዝቶ ናይ ፖለቲካ እሱር ተባሂሉ ዝጽዋዕ ሰብ መንዩ ? 